
ΑΝΑΚΟΙΝΩΣΗ

Ανακοίνωση καταχώρισης στο Γενικό Εμπορικό Μητρώο της τροποποίησης του καταστατικού της Ανώνυμης Εταιρίας με την επωνυμία :ΣΥΝΕΤΑΙΡΙΣΤΙΚΗ ΚΑΠΝΟΒΙΟΜΗΧΑΝΙΑ ΕΛΛΑΔΟΣ-Σ.Ε.Κ.Α.Π.  Α.Ε. και  δ.τ. :      

Ο ΠΡΟΕΔΡΟΣ ΤΟΥ ΕΠΙΜΕΛΗΤΗΡΙΟΥ ΞΑΝΘΗΣ
Την    24-1-2014 καταχωρήθηκε με ΚΑΚ 148579  στο Γενικό Εμπορικό Μητρώο με αριθμό    Γ/ΕΞ/298-1/24-1-2014 η απόφαση του Αντιπεριφερειάρχη Π.Ε. Ξάνθης της Περιφέρειας Α.Μ.Θ.(ΑΔΑ: ΒΙΨΕ7ΛΒ-ΑΑΚ), με την οποία εγκρίθηκε η τροποποίηση του άρθρου 5 παρ. 1  του Καταστατικού της Ανώνυμης Εταιρίας με την επωνυμία «ΣΥΝΕΤΑΙΡΙΣΤΙΚΗ ΚΑΠΝΟΒΙΟΜΗΧΑΝΙΑ ΕΛΛΑΔΟΣ-Σ.Ε.Κ.Α.Π.  Α.Ε.» δ.τ. «» και με αριθμό ΓΕΜΗ 012511446000 (πρώην Αρ. Μ.Α.Ε. 11175/66/Β/86/5), που εδρεύει στο Δήμο ΞΑΝΘΗΣ ​σύμφωνα με την από  8-1-2014 απόφαση της Έκτακτης Γενικής Συνέλευσης των Μετόχων της.

Η τροποποίηση που εγκρίθηκε  έχει σε περίληψη ως ακολούθως :

Άρθρο 5ο

1. Το μετοχικό κεφάλαιο της εταιρείας, ολοσχερώς καταβεβλημένο, ανέρχεται συνολικά σε είκοσι ένα εκατομμύρια ενενήντα έξι χιλιάδες οκτακόσια σαράντα έξι  (21.096.846) ευρώ και διαιρείται σε επτά εκατομμύρια τριάντα δύο χιλιάδες διακόσιες ογδόντα δύο (7.032.282)  μετοχές, όλες ονομαστικές και ελεύθερα μεταβιβάσιμες, ονομαστικής αξίας τριών [3] ευρώ η κάθε μία, ήτοι: 
α] Το Μετοχικό κεφάλαιο της  Εταιρείας ορίσθηκε αρχικά κατά την σύστασή της σε δραχμές εξήντα εκατομμύρια (60.000.000), διηρημένο σε εξήντα χιλιάδες (60.000) ονομαστικές μετοχές, με ονομαστική αξία η κάθε μία δραχμές χίλιες (1.000) και καταβλήθηκε ολόκληρο όπως αναγράφεται στο καταστατικό της Εταιρείας, που δημοσιεύθηκε στο υπ' αριθ. 2273/23.10.1975 ΦΕΚ ΤΑΕ και ΕΠΕ.
β] Με την από 27 Μαρτίου 1977 απόφαση το Διοικητικό Συμβούλιο της Ανώνυμης Εταιρείας σύμφωνα με το άρθρο 5 παρ. 3 του καταστατικού που δημοσιεύθηκε στο υπ' αριθ. 770/16.4.1977 ΦΕΚ, ΤΑΕ και ΕΠΕ αποφάσισε την πρώτη αύξηση του μετοχικού κεφαλαίου κατά εξήντα εκατομμύρια (60.000.000) δραχμές με έκδοση εξήντα χιλιάδων (60.000) νέων ονομαστικών μετοχών με ονομαστική αξία η κάθε μία δραχμές χίλιες (1.000).
γ] Με την από 9 Μαρτίου 1979 απόφαση, η 'Έκτακτη Γενική Συνέλευση της Ανώνυμη Εταιρείας, σύμφωνα με το άρθρο 5 παρ. 4 του καταστατικού, που δημοσιεύθηκε στο υπ’ αριθ. 2296/13.6.1979, ΦΕΚ, ΤΑΕ και ΕΠΕ, αποφάσισε την δεύτερη αύξηση του μετοχικού κεφαλαίου κατά ογδόντα εκατομμύρια δραχμές (80.000.000) με έκδοση ογδόντα χιλιάδων (80.000) νέων ονομαστικών μετοχών με ονομαστική αξία η κάθε μία δραχμές χίλιες (1.000).
δ] Μετά την από 6 Ιουνίου 1980 απόφαση, η έκτακτη Γενική Συνέλευση της Ανωνύμου Εταιρείας, σύμφωνα με το άρθρο 5 παρ. 4 του καταστατικού, που δημοσιεύθηκε στο υπ' αριθ. 2651/1.7.1980, ΦΕΚ, ΤΑΕ και ΕΠΕ, αποφάσισε την τρίτη αύξηση του μετοχικού κεφαλαίου κατά εκατόν είκοσι εκατομμύρια δραχμές (120.000.000) με έκδοση εκατόν είκοσι χιλιάδων (120.000) νέων ονομαστικών μετοχών με ονομαστική αξία η κάθε μία δραχμές χίλιες (1.000).
ε] Με την από 30 Ιουνίου 1981 απόφαση, η τακτική Γενική Συνέλευση της Ανωνύμου Εταιρείας σύμφωνα με το άρθρο 5 παρ. 4 του καταστατικού που δημοσιεύθηκε στο υπ' αριθ. 2946/6.7.1981 ΦΕΚ, ΤΑΕ και ΕΠΕ αποφάσισε την τέταρτη αύξηση του μετοχικού κεφαλαίου κατά εκατό εκατομμύρια δραχμές (100.000.000) με έκδοση εκατό χιλιάδων (100.000) νέων ονομαστικών μετοχών με ονομαστική αξία η κάθε μία δραχμές χίλιες (1.000).
στ] Με την από 22 Ιουνίου 1984 απόφαση, η τακτική Γενική Συνέλευση της Ανωνύμου Εταιρείας, σύμφωνα με το άρθρο 5 παρ. 4 του καταστατικού, που δημοσιεύθηκε στο υπ' αριθμ. 2590/7.8.84 ΦΕΚ, ΤΑΕ και ΕΠΕ, αποφάσισε την πέμπτη αύξηση του μετοχικού κεφαλαίου κατά επτακόσια πενήντα εκατομμύρια (750.000.000) δραχμές, με έκδοση επτακοσίων πενήντα χιλιάδων (750.000) νέων ονομαστικών μετοχών με ονομαστική αξία η κάθε μία δραχμές χίλιες (1.000). Επομένως το μετοχικό κεφάλαιο της Ανωνύμου Εταιρείας μετά την πέμπτη αύξηση ανήλθε σε ένα δισεκατομμύριο εκατόν εβδομήντα εκατομμύρια (1.170.000.000) δραχμές, διηρημένο σε ένα εκατομμύριο εκατόν εβδομήντα χιλιάδες ονομαστικές μετοχές (1.170.000) με ονομαστική αξία η κάθε μία δραχμές χίλιες (1.000).
ζ] Με την από 29.3.1987 απόφαση η Τακτική Γενική Συνέλευση της Ανωνύμου Εταιρείας, σύμφωνα με το άρθρο 11 παρ. 3 του Καταστατικού, που δημοσιεύτηκε στο υπ' αριθμ. 1567/8.6.88 ΦΕΚ, ΤΑΕ και ΕΠΕ αποφάσισε τη μείωση του μετοχικού κεφαλαίου της εταιρείας κατά 749.982.000 δραχμές, δηλαδή από 1.170.000.000 δραχμές στις 420.018.000 δραχμές. 
Το ποσό αυτό των 749.982.000 δραχμών αντιστοιχεί στο μέρος της Ε’ αύξησης κατά 750.000.000 δραχμές που αποφασίστηκε από την Γενική Συνέλευση των μετόχων της 22 Ιουνίου 1984 και εξ' αυτού ποσό 637.268.000 δραχμών δεν καλύφθηκε απ' αυτούς καθόλου και ποσό 112.714.000 δραχμές καταβλήθηκε εκπρόθεσμα και άκυρα. Επομένως το μετοχικό κεφάλαιο της Εταιρείας μετά την πρώτη μείωση του ανήλθε σε τετρακόσια είκοσι εκατομμύρια δέκα οκτώ χιλιάδες δραχμές (420.018.000), διηρημένο σε τετρακόσιες είκοσι χιλιάδες δέκα οκτώ (420.018) ονομαστικές μετοχές με ονομαστική αξία χιλίων (1.000) δραχμών η κάθε μία. (ΦΕΚ 2567/88).
η] Με απόφαση της από 29.7.1988 Τακτικής Γενικής Συνέλευσης αυξήθηκε το μετοχικό Κεφάλαιο της Εταιρείας κατά εκατόν πενήντα εκατομμύρια (150.000.000) δραχμές, σύμφωνα με την παράγραφο 4 του άρθρου 5 του καταστατικού και με την επιφύλαξη του άρθρου 13α του ΚΝ. 2190/20, που δημοσιεύθηκε στο υπ' αριθμόν 3103/5.10.1988 ΦΕΚ, ΤΑΕ και ΕΠΕ, με την έκδοση εκατόν πενήντα χιλιάδων (150.000) νέων ονομαστικών μετοχών, ονομαστικής αξίας χιλίων (1.000) δραχ. η κάθε μία. Έτσι το μετοχικό κεφάλαιο της Εταιρείας ανήλθε σε πεντακόσια εβδομήντα εκατομμύρια δέκα οκτώ χιλιάδες (570.018.000) δραχμές διηρημένο σε πεντακόσιες εβδομήντα χιλιάδες δέκα οκτώ (570.018) ονομαστικές μετοχές, ονομαστικής αξίας χιλίων (1.000) δραχ. η κάθε μία.
θ] Με την από 14.1.1989 απόφαση της έκτακτης Γενικής Συνέλευσης των μετόχων, σύμφωνα με το άρθρο 5 παρ. 4 του Καταστατικού της Εταιρείας και τα άρθρα 11 και 13α του Κ.Ν. 2190/20, που δημοσιεύθηκε στο υπ' αριθμόν 1759/5.6.89 ΦΕΚ, ΤΑΕ και ΕΠΕ, τροποποιήθηκε το άρθρο 5 παρ. 1 του Καταστατικού λόγω μη ολοσχερούς κάλυψης του ποσού της παραπάνω αύξησης του μετοχικού κεφαλαίου που αποφασίστηκε από την τακτική Γενική Συνέλευση της 29.7.1988, αλλά καλύψεώς του κατά το ποσό των δραχμών εκατόν τεσσάρων εκατομμυρίων εξακοσίων δέκα εννέα χιλιάδων (104.619.000). Επομένως το πραγματικά καταβεβλημένο μετοχικό κεφάλαιο της Εταιρείας ανήλθε μετά την αποφασισθείσα αυτή τροποποίηση, στο ποσό των δραχμών πεντακοσίων είκοσι τεσσάρων εκατομμυρίων εξακοσίων τριάντα επτά χιλιάδων (524.637.000) διηρημένο σε πεντακόσιες είκοσι τέσσερες χιλιάδες εξακόσιες τριάντα επτά (524.637) ονομαστικές μετοχές των χιλίων (1.000) δραχμών η κάθε μία. 
ι] Με την από 30.6.1989 απόφαση της Τακτικής Γενικής Συνέλευσης των μετόχων, σύμφωνα με το άρθρο 5 παρ. 4 του καταστατικού της εταιρείας και με την επιφύλαξη του άρθρου 13α του Ν.2190/20, που δημοσιεύτηκε στο υπ' αριθμόν 3/2.1.1990 ΦΕΚ, ΤΑΕ και ΕΠΕ, το μετοχικό κεφάλαιο της εταιρείας αυξήθηκε εκ νέου κατά εκατόν πενήντα εκατομμύρια (150.000.000) δραχμές με έκδοση εκατόν πενήντα χιλιάδων (150.000) νέων ονομαστικών μετοχών υπέρ το άρτιο, ονομαστικής αξίας χιλίων (1.000) δραχμών της κάθε μίας, οι οποίες διατέθηκαν στους μετόχους σύμφωνα με το καταστατικό της εταιρείας στη συνολική τιμή των δύο χιλιάδων (2.000) δραχμών η κάθε μία. Η υπέρ το άρτιο διαφορά ήχθη σε ειδικό αποθεματικό κεφάλαιο από έκδοση μετοχών υπέρ το άρτιο. Έτσι το μετοχικό κεφάλαιο της εταιρείας ανήλθε σε εξακόσια εβδομήντα τέσσερα εκατομμύρια εξακόσιες τριάντα επτά χιλιάδες (674.637.000) δραχμές, διηρημένο σε εξακόσιες εβδομήντα τέσσερις χιλιάδες εξακόσιες τριάντα επτά (674.637) ονομαστικές μετοχές με ονομαστική  αξία χιλίων (1.000) δραχμών η κάθε μία.
ια] Με την από 30.6.1990 απόφαση της Τακτικής Γενικής Συνέλευσης των μετόχων, σύμφωνα με το άρθρο 13α του ΚΝ.2190/20, που δημοσιεύτηκε στο υπ' αριθμόν 3740/8.10.1990 ΦΕΚ, ΤΑΕ και ΕΠΕ, τροποποιήθηκε το άρθρο 5 παρ. 1 του Καταστατικού λόγω μη ολοσχερούς κάλυψης του ποσού της ανωτέρω αύξησης, αλλά κάλυψής του κατά το ποσό μόνο των εξακοσίων είκοσι χιλιάδων (620.000) δραχμών. Επομένως το πραγματικό καταβεβλημένο μετοχικό κεφάλαιο της εταιρείας ανήλθε στα πεντακόσια είκοσι πέντε εκατομμύρια διακόσιες πενήντα επτά χιλιάδες (525.257.000) δραχμές, διηρημένο σε πεντακόσιες είκοσι πέντε χιλιάδες διακόσιες πενήντα επτά (525.257) ονομαστικές μετοχές, ονομαστικής αξίας χιλίων (1.000) δραχμών η κάθε μία.
ιβ] Με απόφαση της από 11.11.1995 Έκτακτης Γενικής Συνέλευσης των μετόχων, σύμφωνα με το άρθρο 5 παρ. 4 του Καταστατικού της εταιρείας και με την επιφύλαξη του άρθρου 13α του Ν. 2190/20, που δημοσιεύθηκε στο υπ' αριθμόν 717/14-2-1996 ΦΕΚ, ΤΑΕ και ΕΠΕ, το μετοχικό κεφάλαιο της εταιρείας αυξήθηκε κατά τριακόσια πενήντα εκατομμύρια τριακόσιες είκοσι δύο χιλιάδες (350.322.000) δραχμές με έκδοση τριακοσίων πενήντα χιλιάδων τριακοσίων είκοσι δύο (350.322) νέων ονομαστικών και μη μεταβιβάσιμων για μία δεκαετία μετοχών, ονομαστικής αξίας χιλίων (1.000) δραχμών της κάθε μίας. Έτσι μετά και την αύξηση αυτή το μετοχικό κεφάλαιο της εταιρείας ανήλθε σε οκτακόσια εβδομήντα πέντε εκατομμύρια, πεντακόσιες εβδομήντα εννέα χιλιάδες (875.579.000) δραχμές, διηρημένο σε οκτακόσιες εβδομήντα πέντε χιλιάδες πεντακόσιες εβδομήντα εννέα (875.579) ονομαστικές μετοχές με ονομαστική αξία χιλίων (1000) δραχμών η κάθε μία, εκ των οποίων οι τριακόσιες πενήντα χιλιάδες τριακόσιες είκοσι δύο (350.322) είναι ονομαστικές μετοχές και μη μεταβιβάσιμες για 10 χρόνια.
ιγ] Με απόφαση της από 20.11.1996 Έκτακτης εξ' αναβολής Γενικής Συνέλευσης των μετόχων, σύμφωνα με το άρθρο 5 παρ. 4 του καταστατικού της εταιρείας και με την επιφύλαξη του άρθρου 13α του Ν. 2190/20, που δημοσιεύτηκε στο υπ' αριθμ. 1090/12.3.1997 ΦΕΚ, ΤΑΕ και ΕΠΕ, το μετοχικό κεφάλαιο της εταιρείας αυξήθηκε κατά τριακόσια εκατομμύρια, τριακόσιες είκοσι τρεις χιλιάδες δραχμές (300.323.000) με έκδοση τριακοσίων χιλιάδων τριακοσίων είκοσι τριών (300.323) νέων ονομαστικών και μη μεταβιβάσιμων για μία δεκαετία μετοχών χωρίς την προηγούμενη έγκριση του Υπουργού Εθνικής Οικονομίας, οvομαστικής  αξίας χιλίων (1.000) δραχμών της κάθε μίας. Έτσι το μετοχικό κεφάλαιο της εταιρείας ανήλθε σε ένα δισεκατομμύριο εκατόν εβδομήντα πέντε εκατομμύρια, εννεακόσιες δύο χιλιάδες (1.175.902.000) δραχμές, διηρημένο σε ένα εκατομμύριο, εκατόν εβδομήντα πέντε χιλιάδες, εννεακόσιες δύο (1.175.902) μετοχές ονομαστικές και μη μεταβιβάσιμες για μία δεκαετία χωρίς την προηγούμενη έγκριση του Υπουργού Εθνικής Οικονομίας, με ονομαστική αξία χιλίων (1.000) δραχμών η κάθε μία.
ιδ] Με απόφαση της από 24.11.2000, εξ αναβολής Έκτακτης Γενικής Συνέλευσης των μετόχων, σύμφωνα με το άρθρο 5 παρ. 4 εδ. β του Καταστατικού της εταιρείας και με την επιφύλαξη του άρθρου 13α του Κ. Ν. 2190/20, το μετοχικό κεφάλαιο αυτής αυξήθηκε κατά δύο δισεκατομμύρια δραχμές (2.000.000.000) με έκδοση δύο εκατομμυρίων (2.000.000) νέων ονομαστικών και μη μεταβιβάσιμων για μία δεκαετία μετοχών, ονομαστικής αξίας χιλίων (1.000) δραχμών της κάθε μίας. Έτσι το μετοχικό κεφάλαιο της εταιρείας ανήλθε σε τρία δισεκατομμύρια, εκατόν εβδομήντα πέντε εκατομμύρια, εννιακόσιες δύο χιλιάδες (3.175.902.000) δραχμές, διηρημένο σε τρία εκατομμύρια, εκατόν εβδομήντα πέντε χιλιάδες, εννιακόσιες δύο (3.175.902) μετοχές ονομαστικές και μη μεταβιβάσιμες για δέκα χρόνια χωρίς την προηγούμενη έγκριση του Υπουργού Εθνικής Οικονομίας, με ονομαστική αξία χιλίων (1.000) δραχμών η κάθε μία. [ΦΕΚ 190/11 Ιανουαρίου 2001 ΤΑΕ και ΕΠΕ].
ιε] Με την από 28.2.2001 απόφαση της έκτακτης Γενικής Συνέλευσης των μετόχων της εταιρείας, τις σχετικές διατάξεις του καταστατικού της καθώς και του άρθρου 13α του Κ.Ν. 2190/20, αποφασίστηκε ομόφωνα η τροποποίηση της παραγράφου 1 του άρθρου 5 του καταστατικού αυτής σχετικά με την αποφασισθείσα, δια της από 24.11.2000 έκτακτης γενικής συνέλευσης των μετόχων αυτής, αύξηση του μετοχικού της κεφαλαίου κατά δύο δισεκατομμύρια [2.000.000.000] δραχμές, με έκδοση δύο εκατομμυρίων [2.000.000] νέων ονομαστικών και μη μεταβιβάσιμων για μία δεκαετία μετοχών, ονομαστικής αξίας χιλίων [1.000] δραχμών της κάθε μίας. Λόγω όμως μη ολοσχερούς κάλυψης του παραπάνω ποσού αλλά κάλυψής του κατά το ποσό των δραχμών ενός δισεκατομμυρίου, οκτακοσίων πενήντα τριών εκατομμυρίων, διακοσίων δέκα χιλιάδων [1.853.210.000], το πραγματικά καταβεβλημένο μετοχικό κεφάλαιο της εταιρείας μετά την ως άνω αποφασισθείσα τροποποίηση, ανήλθε στο ποσό των δραχμών τριών δισεκατομμυρίων, είκοσι εννέα εκατομμυρίων, εκατόν δώδεκα χιλιάδων [3.029.112.000], διηρημένο σε τρία εκατομμύρια, είκοσι εννέα χιλιάδες, εκατόν δώδεκα [3.029.112] ονομαστικές και μη μεταβιβάσιμες για μια δεκαετία μετοχές, ονομαστικής αξίας 1.000 δραχμών η κάθε μία [ΦΕΚ 1684/20 Μαρτίου 2001 ΤΑΕ και ΕΠΕ].
ιστ] Με την από 29.6.2002 απόφαση της τακτικής Γενικής Συνέλευσης των μετόχων, αποφασίστηκε η μετατροπή του μετοχικού κεφαλαίου της εταιρείας καθώς και της ονομαστικής αξίας της μετοχής της σε ευρώ, με αύξηση της ονομαστικής αξίας της  μετοχής από χίλιες [1.000] δραχμές σε τρία [3] ευρώ και συνολική αύξηση του  μετοχικού κεφαλαίου κατά εκατόν ενενήντα επτά χιλιάδες επτακόσια ενενήντα δυο ευρώ και τριάντα πέντε λεπτά του ευρώ [197.792,35]. 'Ετσι το μετοχικό κεφάλαιο της εταιρείας ανήλθε σε εννέα εκατομμύρια ογδόντα επτά χιλιάδες τριακόσια τριάντα έξι  [9.087.336] ευρώ καταβεβλημένο ολόκληρο σε μετρητά, διαιρούμενο σε τρία εκατομμύρια είκοσι εννέα χιλιάδες εκατόν δώδεκα [3.029.112] μετοχές, όλες ονομαστικές και μη μεταβιβάσιμες για μία δεκαετία, ονομαστικής αξίας τριών [3] ευρώ η κάθε μία. Το παραπάνω ποσό της αύξησης αυτής λήφθηκε και καταβλήθηκε από τα φορολογηθέντα έκτακτα αποθεματικά κεφάλαια της εταιρείας, που σχηματίστηκαν κατά την χρήση έτους 1997. [ΦΕΚ 12249/6 Δεκεμβρίου 2002 ΤΑΕ και ΕΠΕ].
ιζ) Με την  από 28.11.2002 απόφαση της έκτακτης Γενικής Συνέλευσης των μετόχων αποφασίστηκε η αύξηση του μετοχικού κεφαλαίου της εταιρείας κατά το ποσό των εξακοσίων σαράντα δύο χιλιάδων πεντακοσίων πενήντα πέντε [642.555] ευρώ με έκδοση διακοσίων δέκα τεσσάρων χιλιάδων εκατόν ογδόντα πέντε [214.185] νέων ονομαστικών και μη μεταβιβάσιμων για μία δεκαετία μετοχών, ονομαστικής αξίας τριών [3] ευρώ εκάστης. Ολόκληρο το αμέσως παραπάνω ποσό της αυξήσεως προέρχεται εκ της κεφαλαιοποιήσεως του υπολοίπου ποσού της υπεραξίας των γηπέδων και κτιρίων της εταιρείας σύμφωνα με το Ν. 2065/92 και αποτελεί μέρος εκ συνολικού ποσού εξακοσίων σαράντα δύο χιλιάδων εξακοσίων είκοσι ευρώ και δέκα τεσσάρων λεπτών του ευρώ [642.620,14] που κανονικά έπρεπε να κεφαλαιοποιηθεί. Το υπόλοιπο ποσό των εξήντα πέντε ευρώ και δέκα τεσσάρων λεπτών του ευρώ [65,14], σύμφωνα με την με αριθμό Πρωτ. 1110587/11310/Β0012/ 5-12-2000 ΠΟΛ.1287 του Υπουργείου Οικονομικών, εξακολουθεί να εμφανίζεται στα βιβλία της εταιρείας, στον λογαριασμό 41.07 «Διαφορές από αναπροσαρμογή αξίας λοιπών περιουσιακών στοιχείων» [ΦΕΚ 3042/17 Απριλίου 2003 ΤΑΕ και ΕΠΕ].
ιη] Με την από 30.6.2006 απόφαση της τακτικής Γενικής Συνέλευσης των μετόχων αποφασίστηκε η αύξηση του μετοχικού κεφαλαίου της εταιρείας κατά το ποσό του ενός εκατομμυρίου διακοσίων ογδόντα πέντε χιλιάδων οκτακοσίων είκοσι επτά (1.285.827) ευρώ, με έκδοση τετρακοσίων είκοσι οκτώ χιλιάδων εξακοσίων εννέα (428.609) νέων ονομαστικών και μη μεταβιβασίμων για μία δεκαετία μετοχών, ονομαστικής αξίας τριών [3] ευρώ εκάστης. Ολόκληρο το αμέσως παραπάνω ποσό της αυξήσεως προέρχεται εκ της κεφαλαιοποιήσεως του υπολοίπου ποσού της υπεραξίας των γηπέδων και κτιρίων της εταιρείας σύμφωνα με το Ν. 2065/92 και αποτελεί μέρος εκ συνολικού ποσού ενός εκατομμυρίου διακοσίων ογδόντα πέντε χιλιάδων οκτακοσίων ενενήντα δύο ευρώ και πενήντα λεπτών του ευρώ (1.285.892,50) που κανονικά έπρεπε να κεφαλαιοποιηθεί. Το υπόλοιπο ποσό των εξήντα πέντε ευρώ και πενήντα λεπτών του ευρώ [65,50], σύμφωνα με την με αριθμό Πρωτ. 1110587/11310/Β0012/5-12-2000 ΠΟΛ.1287 του Υπουργείου Οικονομικών, θα εξακολουθήσει να εμφανίζεται στα βιβλία της εταιρείας, στον λογαριασμό 41.07 «Διαφορές από αναπροσαρμογή αξίας λοιπών περιουσιακών στοιχείων» [ΦΕΚ 92/4 Ιανουαρίου 2007 ΤΑΕ και ΕΠΕ].
ιθ] Με την από 6.8.2013 απόφαση της Έκτακτης Γενικής Συνέλευσης των μετόχων αποφασίστηκε η αύξηση του μετοχικού κεφαλαίου της εταιρείας κατά το ποσό των €81.127,00, πλέον ποσού υπέρ το άρτιο ύψους €81.045.391,91, συνολική δε αύξηση μετοχικού κεφαλαίου ύψους €81.126.518,91, με έκδοση 27.042  κοινών ονομαστικών μετοχών με ονομαστική αξία €3,00 και τιμή διάθεσης €3.000,019192 εκάστη. Ολόκληρο το παραπάνω ποσό της αύξησης προέρχεται από κεφαλαιοποίηση απαιτήσεων κατά της εταιρείας, συνολικού ποσού €81.126.518,91 και με κατάργηση του δικαιώματος προτίμησης των υφιστάμενων μετόχων. Επίσης, με βάση τα χρονικά όρια που ο νόμος ορίζει, αποφασίστηκε ότι η πραγματοποίηση της εισφοράς σε είδος για την υλοποίηση της παραπάνω αύξησης μετοχικού κεφαλαίου, να γίνει μέχρι την 20η Σεπτεμβρίου 2013 [ΦΕΚ 5932/16-9-2013 ΤΑΕ και ΕΠΕ].   
κ) Με την από 16.12.2013 απόφαση της μετ΄ αναβολή έκτακτης Γενικής Συνέλευσης των μετόχων της εταιρείας, αποφασίστηκε η αύξηση του μετοχικού κεφαλαίου αυτής και υπό την επιφύλαξη του άρθρου 13α του Κ.Ν. 2190/20, κατά το ποσό των δύο εκατομμυρίων ενός (2.000.001) ευρώ σε μετρητά με έκδοση 666.667 νέων ονομαστικών μετοχών, ονομαστικής αξίας και διάθεσης εκάστης τούτων τριών (3) ευρώ. Εκ του Νόμου και του καταστατικού της εταιρείας, παρέχεται δικαίωμα προτίμησης στους παλαιούς μετόχους, ανάλογα με το ποσοστό συμμετοχής τους στο υφιστάμενο καταβεβλημένο μετοχικό κεφάλαιο της εταιρείας. Η προθεσμία που αποφασίστηκε μέσα στα χρονικά όρια που ο Νόμος ορίζει για την άσκηση του ως άνω δικαιώματος προτίμησης είναι η 3η Ιανουαρίου 2014 και πρέπει οι μέτοχοι, μέχρι την ημερομηνία αυτή, να γνωστοποιήσουν εγγράφως στην εταιρεία την απόφασή τους ότι ασκούν το προτιμησιακό τους δικαίωμα και ότι θα καλύψουν την αναλογία τους στην εν λόγω αύξηση αναλαμβάνοντας και τις αντίστοιχες νέες μετοχές που τους αναλογούν από αυτήν. Ωσαύτως ορίζεται ως απώτερη ημερομηνία κάλυψης και καταβολής του αμέσως παραπάνω ποσού της αύξησης στον ειδικό λογαριασμό της εταιρείας που τηρείται σε Τράπεζα, η 12η Απριλίου 2014. Στη περίπτωση όμως που κάποιοι εκ των μετόχων δεν ασκήσουν εγκαίρως και δη μέχρι την 3η Ιανουαρίου 2014 το εκ του Νόμου και του καταστατικού προτιμησιακό τους δικαίωμα και ως εκ τούτου κάποιες εκ των μετοχών της αύξησης αυτής παραμείνουν αδιάθετες, τότε το Διοικητικό Συμβούλιο της εταιρείας, σύμφωνα με το άρθρο 5 παρ. 5 του καταστατικού της και το άρθρο 13 του Κ.Ν.2190/20, όπως ισχύει σήμερα, θα έχει το δικαίωμα με απόφασή του να διαθέσει ελεύθερα τις αδιάθετες αυτές μετοχές με την ονομαστική αξία των τριών [3] ευρώ εκάστη, αποκλειστικά όμως προς άλλους παλαιούς μετόχους οι οποίοι επιθυμούν να τις αναλάβουν και να καλύψουν σε μετρητά μέχρι την 12η Απριλίου 2014 και το ποσό που αναλογεί απ΄ αυτές στην εν λόγω αύξηση . 

κα) Με την από 8.1.2014 απόφαση της  έκτακτης Γενικής Συνέλευσης των μετόχων της εταιρείας, αποφασίστηκε η αύξηση του μετοχικού κεφαλαίου αυτής και υπό την επιφύλαξη του άρθρου 13α του Κ.Ν. 2190/20, κατά το ποσό των οκτώ εκατομμυρίων ενός (8.000.001) ευρώ σε μετρητά με έκδοση 2.666.667 νέων ονομαστικών μετοχών, ονομαστικής αξίας και διάθεσης εκάστης τούτων τριών (3) ευρώ. Εκ του Νόμου και του καταστατικού της εταιρείας, παρέχεται δικαίωμα προτίμησης στους παλαιούς μετόχους, ανάλογα με το ποσοστό συμμετοχής τους στο υφιστάμενο σήμερα καταβεβλημένο μετοχικό κεφάλαιο της εταιρείας. Η προθεσμία που αποφασίστηκε μέσα στα χρονικά όρια που ο Νόμος ορίζει για την άσκηση του ως άνω δικαιώματος προτίμησης είναι η 27η Ιανουαρίου 2014 και πρέπει οι μέτοχοι, μέχρι την ημερομηνία αυτή, να γνωστοποιήσουν εγγράφως στην εταιρεία την απόφασή τους ότι ασκούν το προτιμησιακό τους δικαίωμα και ότι θα καλύψουν την αναλογία τους στην εν λόγω αύξηση αναλαμβάνοντας και τις αντίστοιχες νέες μετοχές που τους αναλογούν από αυτήν. Ωσαύτως ορίζεται ως απώτερη ημερομηνία κάλυψης και καταβολής του αμέσως παραπάνω ποσού της αύξησης στον ειδικό λογαριασμό της εταιρείας που τηρείται σε Τράπεζα, η 30η Απριλίου 2014. Στη περίπτωση όμως που κάποιοι εκ των μετόχων δεν ασκήσουν εγκαίρως και δη μέχρι την 27η Ιανουαρίου 2014 το εκ του Νόμου και του καταστατικού προτιμησιακό τους δικαίωμα και ως εκ τούτου κάποιες εκ των μετοχών της αύξησης αυτής παραμείνουν αδιάθετες, τότε το Διοικητικό Συμβούλιο της εταιρείας, σύμφωνα με το άρθρο 5 παρ. 5 του καταστατικού της και το άρθρο 13 του Κ.Ν.2190/20, όπως ισχύει σήμερα, θα έχει το δικαίωμα με απόφασή του να διαθέσει ελεύθερα τις αδιάθετες αυτές μετοχές με την ονομαστική αξία των τριών [3] ευρώ εκάστη, αποκλειστικά όμως προς άλλους παλαιούς μετόχους οι οποίοι επιθυμούν να τις αναλάβουν και να καλύψουν σε μετρητά μέχρι την 30η Απριλίου 2014 και το ποσό που αναλογεί απ΄ αυτές στην εν λόγω αύξηση. 

Την ίδια ημερομηνία καταχωρήθηκε στο Γενικό Εμπορικό Μητρώο και ολόκληρο το νέο κείμενο του τροποποιημένου καταστατικού.

    Με εντολή Προέδρου

